**ПРОФЕСИОНАЛНА ГИМНАЗИЯ ПО ТРАНСПОРТ**

**“Н.Й.ВАПЦАРОВ”**

**гр.Сливница, ул.”Кирил и Методий” №4, e-mail:pgt\_slivnitsa@abv.bg**

**УТВЪРЖДАВАМ:**

**ДИРЕКТОР:...............**

**Оля Зарева**

**М Е Р К И**

**ЗА ПОВИШАВАНЕ КАЧЕСТВОТО**

**НА ОБРАЗОВАНИЕТО**

**В ПГТ „Н.Й.ВАПЦАРОВ”**

**Настоящите Мерки за повишаване качеството на образованието**

**в ПГ по транспорт „Н.Й.Вапцаров” са приети с решение на Педагогически съвет**

№ 16/14.09.2022 г.

**I. СЪЩНОСТ, ПРИНЦИПИ И ЦЕЛИ НА УПРАВЛЕНИЕТО НА КАЧЕСТВОТО НА ОБРАЗОВАНИЕТО**

С тези мерки се цели да се подобряват непрекъснато условията и редът за разработване на ефективна вътрешна училищна система за осигуряване на качеството на образованието.

Качество на образованието е степента на съответствие на предоставяните публични образователни услуги със:

- нормативните изисквания (закони, държавните образователни стандарти и други юридически актове);

- очакванията на гражданите и потребителите на образователните услуги (ученици, родители, работодатели);

- очакванията на други заинтересовани страни.

Мерките са съобразени с принципите и изискванията към училището за усъвършенстване на процесите за управление на качеството, както и с показателите, условията и реда за измерване на постигнатото качество.

**1. Качеството на образованието се осигурява чрез управление на процеса на развитие на училището, основанo на анализиране, планиране, изпълнение на дейностите, оценяване и внасяне на подобрения.**

**2. Качеството на образованието в училището се осигурява при спазване на следните принципи:**

2.1. ефективно и ефикасно разпределяне, използване и управление на ресурсите;

2.2. автономия и самоуправление;

2.3.ангажираност, сътрудничество и социален диалог между всички участници в процеса на образованието и обучението;

2.4. удовлетвореност на участниците в процеса на обучението и на другите заинтересовани лица;

2.5. приемственост на политиките и постиженията, прилагане на добри педагогически практики;

2.6. непрекъснатост, прозрачност и демократичност в процеса за повишаване на качеството в институцията;

2.7. ориентираност на образованието и обучението към изискванията и потребностите на пазара на труда;

2.8. целенасоченост към постигане на високи резултати в процеса на обучение и образование;

2.9. лидерство и ясно разпределяне на отговорности за постигане на целите на училището.

**3. Цели на управлението на качеството в институцията:**

3.1. повишаване на качеството на предоставяното образование в училище;

3.2. подобряване на индивидуалния напредък на всяко дете и ученик по отношение на неговите образователни резултати;

3.3. организационно развитие на училището.

Измерването на постигнатото качество е съвкупност от действия за определяне на резултатите на училището по критерии за конкретен период на измерване и съпоставянето им с определените равнища на качеството по всеки критерий.

Измерването на постигнатото качество в училището се осъществява на всеки две години чрез самооценяване.

**4. Задачи**

4.1. Удовлетворяване потребностите на учителите от квалификация.

4.2. Ефикасно и ефективно обучение и възпитание.

4.3. Намаляване на дела на преждевременно напусналите образователната система.

4.4. Модернизация на учебно-възпитателния процес.

**5. Дейности**

5.1. Установяване на ефективност на учебно-образователния процес

5.2. Използване на съвременни технологии в учебния процес

5.3. Ефективна работа на методическите обединения

**6. Очаквани резултати**

6.1. Подобрена образователна среда и по-високо качество на образователна услуга

6.2. Повишаване разултатите на учениците и предоставяне на равни възможности за изява на всеки ученик

6.3. Намаляване дела на преждевременно напусналите образователната система

6.4. Ефективна, устойчива и трайна продължаваща квалификация на педагогическите кадри

**II. РАМКОВИ ИЗИСКВАНИЯ ЗА УПРАВЛЕНИЕ НА КАЧЕСТВОТО В УЧИЛИЩЕ**

Усъвършенстването на процесите за управление на качеството се постига при спазване на следните изисквания от училището:

1. анализирането, планирането, изпълнението на дейностите и внасянето на подобрения в работата на училището;

2. областите на самооценяването;

3. участниците в процеса на самооценяването;

4. условията и реда за извършване на самооценяването;

5. съдържанието на доклада от самооценяването;

6. начините на представяне на резултатите от самооценяването;

7. срока на съхранение на документацията от самооценяването.

**1. Анализиране, планиране и изпълнение на дейностите** – разработване на стратегия за развитие на училището (съгл. чл. 263 от ЗПУО) за 4 години и план за действие с финансиране за всяка година

**2. Области на самооценяването**

2. 1.Управление на училището

2.2. Образователен процес

*-* ***Подобряване на работната среда чрез*:**

а) прилагане на механизми за адаптиране на обучаваните към средата на институцията;

б) осигуряване на достъпна архитектурна среда;

в) модернизиране на материално-техническата база и обновяване на информационната инфраструктура;

г) развитие на организационната култура в училището.

*-* ***Осигуряване развитие на персонала чрез:***

а) подобряване на възможностите за допълнителна и продължаваща квалификация на учителите/преподавателите по специалността им от висшето образование, за подобряване на тяхната иновационна култура и личностна ефективност;

б) изграждане на култура за осигуряване на качеството;

в) създаване и поддържане на открита и ясна комуникация в училището;

г) повишаване на ефективността на административното обслужване;

д) повишаване на мотивацията и инициативността на всички участници в процеса на образование и обучение.

*-* ***Подобряване на резултатите от обучението чрез:***

а) повишаване на мотивацията на обучаемите;

б) повишаване на дела на учениците, които работят активно за подобряване на своите образователни резултати;

в) налагане на механизъм за ранно предупреждение за различни рискове;

г) подобряване на взаимодействието с местната общност, със социалните партньори, работодателски организации, университети и други заинтересовани страни;

д) проучване и прилагане на добри практики на сродни училища;

е) подобряване на възможностите за достъп до информация на участниците в образованието и обучението;

ж) информиране на общността и заинтересованите страни за добрите практики и постиженията на училището в областта на осигуряване на качеството на образованието и обучението;

з) участие в проекти, свързани с повишаване на качеството на образованието и обучението.

**3. Участници в процеса на самооценяването са учениците, учителите, директорът, другите педагогически специалисти и родителите.**

**4.Разработване на вътрешна система за осигуряване на качеството на образованието и обучението.**

Политиката и целите по осигуряване на качеството се разработват от директора, в съответствие със стратегията за развитие на училището.

**4.1. Самооценяването включва следните етапи:**

1. определяне на работната група;

2. обучение на членовете на работната група;

3. подготовка - определяне на дейностите, процедурите, критериите, показателите и инструментите за самооценяване;

4. провеждане на информационна кампания сред учениците, учителите, другите педагогически специалисти и родителите;

5. провеждане на самооценяването;

6. обработване на информацията от проведеното самооценяване;

7. анализиране на получените резултати от самооценяването;

8. предлагане на мерки за внасяне на подобрения в работата на училището за повишаване на качеството на предоставяното образование;

9. изготвяне на доклад от самооценяването;

10. утвърждаване на доклада от самооценяването.

**4.2. Органи за управлението на качеството са:**

- Директорът на училището;

- Педагогическият съвет.

**4.3. Работна група**

За функционирането на вътрешната система за осигуряване на качеството в училището се определя работна група, която:

1. предлага на директора дейностите, процедурите, критериите, показателите и инструментите за самооценяването на качеството на предоставяното образование в училището;

2. провежда самооценяването;

3. изготвя доклад от самооценяването, който представя на директора.

**4.4. Директорът на училището:**

1.Организира, контролира и отговаря за цялостната дейност по функционирането на вътрешната система за управление на качеството;

2. Разработва политиката и целите по осигуряване на качеството;

3. Определя състава на работната група;

4. Утвърждава годишен план-график за провеждане на дейностите по самооценяването след приемането му от Педагогическия съвет и коригиращите мерки в хода на изпълнението му;

5. Утвърждава процедурите по критериите и инструментариума към тях за провеждане на дейностите по самооценяването;

6. Утвърждава коригиращи мерки и дейности за следващия период на измерване на качеството въз основа на годишния доклад за резултатите от проведеното самооценяване;

7.Провежда мониторинг на дейностите по осигуряване на качеството в училището;

8.Представя годишния доклад за резултатите от проведеното самооценяване на регионалното управление по образованието – за училището;

9.Организира обучение на персонала за осигуряване на качеството в училището.

**4.5. Директорът на училището отговаря за функционирането на вътрешната система за осигуряване на качеството, като със заповеди:**

1. организира изпълнението на следните дейности:

a) анализ на резултатите от изпълнението на целите на институцията;

б) анализ на силните и слабите страни, на възможностите и рисковете за развитието на институцията;

в) посочване на индивидуалния напредък на всеки ученик по отношение на неговите образователни резултати;

г) посочване на специфичните за училището ключови фактори, които влияят на качеството на предоставяното образование;

д) планиране на ежегодните дейности за постигане на целите от стратегията за развитие на училището;

е) изпълнение на планираните дейности от плана за действие към стратегията за развитие на училището и реализиране на заложените в нея цели;

2. определя работна група, която извършва самооценяването – състав, задачите и

сроковете за изпълнение;

3. определя начина на участие на лицата, включени в процеса на самооценяване:

ученици, учители, директор и родители;

4. утвърждава определените на подготвителния етап дейности, процедури,

критерии, показатели и инструментите за самооценяване;

5. утвърждава преди края на втората учебната година доклада от

самооценяването, който съдържа:

а) информация за вътрешната и външната среда, в която функционира училището през

периода на самооценяването;

б) данни за използваните инструменти при самооценяването;

в) данни за резултатите от самооценяването, сравнени с резултатите от предходното

самооценяване;

г) анализ на резултатите от самооценяването;

д) предложения за мерки за внасяне на подобрения в работата на училището с цел

повишаване на качеството на предоставяното образование, както и за срокове за тяхното изпълнение.

Докладът от самооценяването се утвърждава от директора преди края на втората учебна година и е част от изпълнението на плана за действие към стратегията за развитието на училището.

**4.6.Педагогическият съвет приема:**

1. мерките за повишаване на качеството на образованието;

2. правилата за прилагане на вътрешната система за осигуряване на качеството и актуализацията им като част от правилника за дейността на обучаващата институция;

3. годишния план-график за провеждане на дейностите по самооценяване;

4. годишния доклад за резултатите от проведеното самооценяване.

**4.7.Правилата за прилагането на вътрешната система за осигуряване на качеството** се разработват от работната група и се приемат като част от правилника за дейността на училището. Те включват:

1. правомощията на участниците във вътрешната система за осигуряване на качеството;

2. реда за организиране и провеждане на самооценяването;

3. реда и начина за съхранение на доказателствените материали за проведеното самооценяване;

4. взаимодействието на училището със социалните партньори и другите заинтересовани страни за осигуряване на качеството;

5. начина за информиране на обществеността за получените резултати от проведеното самооценяване в училището.

Годишният план-график съдържа дейностите по самооценяването, групирани по критериите за качество, като задължително се посочват видът на инструментариума към тях и сроковете и отговорните лица за изпълнението им.

При необходимост се предлагат на директора коригиращи мерки за изпълнение на годишния план-график. След утвърждаване на мерките се организира и координира изпълнението им.

**5.Условия и ред за измерване на постигнатото качество**

Измерването на постигнатото качество на образованието и обучението се осъществява от училището чрез прилагането на процедури по критерии и съответния инструментариум към тях за провеждане на дейностите по самооценяването.

Самооценяването е процес на изготвяне на вътрешна оценка на качеството на предоставяното образование чрез дейности, процедури и критерии, определени от училището. Самооценяването в училище се извършва по предварително определени критерии и показатели към тях.

Критериите може да се групират по следните области на оценяване:

1. управление на училището – ефективно разпределяне, използване и управление на ресурсите за повишаване на качеството на образование;

2. образователен процес – обучение, възпитание и социализация;

3. взаимодействие на всички заинтересовани страни. Показателите към всеки критерий са количествени и/или качествени и определят равнището на качеството по съответния критерий.

Критериите се оценяват с точки, като максималният общ брой точки по всички критерии е 100.

Максималният брой точки за всеки критерий се разпределя по показатели в четири равнища на оценяване.

Постигнатото качество се определя чрез крайна оценка, която се формира от сбора от получените точки по всички критерии.

Крайната оценка на постигнатото качество може да e със следните количествени и качествени равнища:

1. отлично – при крайна оценка от 91 до 100 точки;

2. добро – при крайна оценка от 66 до 90 точки;

3. задоволително – при крайна оценка от 46 до 65 точки;

4. незадоволително – при крайна оценка до 45 точки включително.

Самооценяването се провежда по процедури, утвърдени от директора на училището.

По всеки критерий се разработва процедура, която съдържа:

* предмет и цел;
* инструментариум;
* описание на технологията на провеждане;
* вида на доказателствения материал (справка, контролна карта, протоколи, въпросници, анкети и други);
* начините на обработване на доказателствения материал;
* режима на съхранение и защита на информацията; отговорностите на лицата.

За проведеното самооценяване работната група по качеството изготвя годишен доклад, който включва:

* цел на самооценяването;
* информация за външната и вътрешната среда, в която функционира училището през периода на самооценяването; резултати от самооценяването;
* сравняване на оценките по критериите с предходния период на самооценяване;
* анализ на получените резултати;
* постижения и добри педагогически практики;
* резултати от оценяването, нуждаещи се от подобрение;
* предложение за коригиращи мерки и дейности.

Към доклада може да се прилагат графики, таблици, статистическа информация и други информационни материали.

Докладът от самооценяването се утвърждава от директора преди края на учебната година.

Мерките за повишаване на качеството на образованието се публикуват на интернет страницата на институцията в 7-дневен срок след утвърждаването им от директора и са достъпни за период не по-малък от 4 години от публикуването им.

Документацията от самооценяването се съхранява в институцията не по-малко от 5 години.

Внасянето на подобрения в работата на училището се извършва:

1. чрез изпълнение на плана за действие към стратегията на училището, в който се включват мерките, предложени от работната група по самооценяването и обществения съвет и приети от педагогическия съвет;

2. чрез изпълнение на препоръките след оценката и насоките от инспекцията по чл. 274, ал. 5, т. 3 ЗПУО.

При необходимост стратегията за развитие на училището се актуализира и в нея се формулират нови цели за развитие на училището.

**III. МЕТОДИЧЕСКО ПОДПОМАГАНЕ И МОНИТОРИНГ ЗА ПОВИШАВАНЕ НА КАЧЕСТВОТО НА ОБРАЗОВАНИЕТО**

За осигуряване на качеството в училището се осъществяват методическо подпомагане и мониторинг. Методическото подпомагане за разработване и функциониране на вътрешна система за осигуряване на качеството включва: консултиране, информиране, инструктиране и представяне на добри педагогически практики.

Мониторингът е вътрешен и външен, като резултатите от него включват констатации, изводи и препоръки за вземане на информирани решения за усъвършенстване на процеса за осигуряване на качеството в съответната институция.

Вътрешният мониторинг се осъществява от директора на училището.

Методическото подпомагане и външният мониторинг се осъществяват за училищата – от Министерството на образованието и науката и от регионалните управления по образованието.

**IV. ФИНАНСИРАНЕ**

Дейностите за изграждане и функциониране на вътрешна система за осигуряване на качеството на образованието и обучението се финансират със средства от субсидия по формула и от собствени приходи, както и други източници на финансиране – спонсорство, национални и международни програми и проекти и др.

***Приложение 1***

**Критерии по области на оценяване и показатели за измерване на постигнатото качество**

**на управление на училището**

|  |  |  |
| --- | --- | --- |
| **№ по ред** | **Наименование на критериите по области на оценяване** | **Показатели за измерване на равнището на постигнатото качество** |
| **1.** | **Област: Мениджмънт на организацията - планиране, организиране и контрол в училището** | |
| 1.1. | Стратегия за развитие на училището | Разработена стратегия за развитие на училището и годишен план за действие |
| 1.2. | Реализирани учебни планове, програми | Разработени и утвърдени учебни планове, учебни програми, инструктажи и др. |
| 1.3. | Дейност на Педагогически съвет | Планиране и организиране дейността на Педагогическия съвет |
| 1.4. | Ниво на управление | Изградени системи, механизми, процедури за управление, отговорности и компетенции |
| 1.5. | Организация на учебно-възпитателния процес | Сформирани ефективни екипи, комисии и методически обединения |
| 1.6. | Контролна дейност | Планирана, реализирана адекватна контролна дейност на училищното ръководство |
| 1.7. | Оценка на качеството на образователна услуга | Създаден работещ механизъм за вътрешна оценка/самооценка/ с участие на родители, учители, ученици и външни партньори |
| **2.** | **Област: Достъп до образование и обучение, образователна среда и училищна култура** | |
| 2.1. | Наличие на работещи механизми за адаптиране на ученика към училищната среда | Личностна подкрепа на учениците – сформирани екипи; разработени са и се изпълняват специфични програми за работа с ученици с образователни затруднения. |
| 2.2. | Осигурена достъпна архитектурна среда | Обособяване на рампи към входовете; адаптирано санитарно помещение за специални потребности на ползващите ги. |
| 2.3. | Наличие на модерна материалнотехническа база за обучение | Наличие на кабинети и учебни лаборатории, техника- компютърни технологии, мултимедии, др. |
| 2.4. | Извънкласни и извънучилищни дейности. | Прилагане на ДОС за гражданско, екологично, патриотично образование. Създадени са възможности за включване на ученика в различни училищни общности в зависимост от интереси и потребности му чрез предлагане на разнообразни извънкласни форми и дейности |
| 2.5. | Организация на учебния ден | Въведена е ефективна организация на учебния процес съобразно законовите изисквания |
| 2.6. | Училищна политика за превенция | Разработена и внедрена система за превенция на агресията и други поведенчески проблеми насилието и агресията сред децата и учениците, която е известна и на родителите; намаляване на негативни поведенчески прояви сред учениците (употреба на наркотици, алкохол, цигари, рисково сексуално поведение и др.) |
| 2.7. | Училищна политика за намаляване дела на преждевременно напусналите образователната система. | Разработена е система от мерки за превенция на отпадането от училище на ученици в задължителна училищна възраст |
| 2.8. | Приобщаващо образование | Осигурена е система от мерки за допълнителна работа с изоставащи ученици, консултации и подкрепа на ученици с изявени дарби; дейностите на екипи за мотивация и подкрепа на личностното развитие на ученика са координирани и са насочени към осигуряване на оптимални условия за реализиране потенциала на всеки ученик и към подкрепа на педагогическия състав в постигането на учебно-възитателните цели |
| 2.9. | Етичен кодекс на училищната общност | Разработен е и се прилага училищен Етичен кодекс на поведението, включващ ясни правила за ред и дисциплина и ефективни механизми за тяхното съблюдаване |
| 2.10. | Училищни ритуали | Има изградени традиции – ритуализация, лого, знаме, церемонии, обичаи и др. |
| 2.11. | Ученическо самоуправление | Налице е изградено и добре функциониращо ученическо самоуправление и се осигурява подкрепа за ученическата инициатива и творчество |
| 2.12. | Училищни политики за подобряване на резултатите и обучението по отделни учеб-ни предмети и културно-образователни области | Създадени са и се прилагат ефективни механизми за оценка на резултатите от учебновъзпитателния процес на индивидуално и училищно ниво |
| 2.13. | Професионално ориентиране на учениците | Изградена е система за професионално ориентиране на учениците и кариерното им развитие |
| 2.14. | Осигуряване на възможност за образование и обучение в различни форми на обучение | Училището осигурява възможност за образование и обучение в различни форми на обучение |
| 2.15. | Публичност и популяризи-ране на предлаганото обра-зование и съдържанието му | Използване на многообразни начини и средства за публичност и популяризиране на предлаганото образование и съдържанието му |
| **3.** | **Област: Вътрешна и външна комуникация, маркетингова дейност** | |
| 3.1. | Вътрешна комуникация | Създадени ясни и ефективни вътрешни канали за достъп и разпространение на информация в институцията. |
| 3.2. | Външна комуникация | Налице са открити и ефективни канали на комуникация и взаимодействие между учители ученици, родители и ръководството на образователната институция; адекватни възможности за включване на родителите в организираните от училището дейности |
| 3.3. | Връзка с други институции | Взаимодействие с институциите в системата на училищното образование, териториалните органи на изпълнителната власт, органите на местното самоуправление и социалните партньори. |
| 3.4. | Маркетинг, раклама, медии | Училището е включено в културната концепция на района, редовно се представя в обществеността в областта на спорта, изкуството и културата, социални контакти на различни групи от общността. Предлаганите от училището дейности и образователни услуги се основават на регулярни проучвания на образователните потребности и очаквания на учениците, родителите и общността. |
| 3.5. | Портфолио на ученика и учителя | Поддържат се портфолиа на ученици и на педагогическия персонал. |
| **4.** | **Област: Управление на човешките ресурси** | |
| 4.1. | Планиране, подбор и развитие на персонала | Наличие на политики за подбор, назначаване, съкращаване, заплащане на труда на персонала; ВПРЗ |
| 4.2. | Текучество на персонала | Относителен дял, причини. |
| 4.3. | Атестиране на персонала | Наличен механизъм, критерии за оценка. |
| 4.4. | Квалификация - функционираща вътрешна система за повишаване на качеството на образованието и обучението в училището | Разработване на вътрешна система за вътрешна и външна квалификация, правила за участие; адаптация на новоназначени учители; картотекиране на квалификационната дейност |
| 4.5. | Стимулиране на персонала за иновации и за създаване и популяризиране на добри практики | Насърчаване на новаторство, интерактивни методи на преподаване и учене; обмен на добри практики, партньорства |
| 4.6. | Лидерство | Успешно разрешаване на конфликти, работа в условия на стрес и кризисни ситуации |
| **5.** | **Област: Управление на финансовите материални ресурси** | |
| 5.1. | Управление на финансовите ресурси | Ефективно, законосъобразно и прозрачно планиране и управление на бюджета; система за финансово управление и контрол |
| 5.2. | Материално-техническа база | Модернизиране на материално-техническата база; оборудване на кабинети, лаборатории и др.; снабденост с учебници, помагала, пособия, канцелария, интернет, софтуери |
| 5.3. | Безопасни и здравословни условия на обучение, възпитание и труд | Осигурен пропускателен режим и здравословни и безопасни условия на обучение, възпитание и труд; пожарна безопасност; ремонтни дейност |

***Приложение 2***

**Критерии по области на оценяване и показатели за измерване на постигнатото качество на образователния процес – педагогически специалисти в училището**

|  |  |  |
| --- | --- | --- |
| **№ по ред** | **Наименование на критериите по области на оценяване** | **Показатели за измерване на равнището на постигнатото качество** |
| **1.** | **Област: Процес на обучение (преподаване и учене)** | |
| 1.1. | Планиране | Тематичен план на учебния материал, урочно планиране, съобразно потребностите на учениците, гъвкавост при преструктуриране |
| 1.2. | Предварителна подготовка | Анализ, планиране и мерки при входяща, изходяша диагностика и текущо оценяване; подготовка на разнообразни учебни материали |
| 1.3. | Процес на преподаване | Ясна методическа структура, темп на работа, използване на подходящи методи и средства за обучение |
| 1.4. | Диференциран подход на обучение | Работа с изоставащи и напреднали ученици |
| 1.5. | Процес на учене (учебна дейност на учениците) | Осъществяване на обратна връзка, развитие на умения за самостоятелно, групово, индивидуално учене |
| 1.6. | Учебна литература | Използване на различни източници на информация – учебници, глобална мрежа, литература, библиотека |
| **2.** | **Област: Оценяване на учениците и проследяване на напредъка им** | |
| 2.1. | Оценяване и самооценяване | Ефективни и разнообразни форми на оценка, самооценка и взаимна оценка; мотивирани оценки, конкретни препоръки и насоки, ясни рецензии; ритмичност |
| 2.2. | Домашна работа | Обем, честота, контрол, самоконтрол, корекция |
| 2.3. | Резултати на учениците | Съизмеримост на вътрешно и външно оценшване; ръст на резултатите |
| 2.4. | Постижения на учениците | Съпоставка на резултати, анализ на постиженията; постигнати резултати на състезания и конкурси |
| 2.5. | Напредък на учениците | Системни дейности за постигане на напредък в обучението на всеки ученик; подготовка на деца с изявени дарби; портфолио на ученика |
| 2.6. | Идентифициране на обучителни затруднения на учениците | Идентифициране на потребности и дефицити в обучението на учениците, реализиране на консултации, индивидуална допълнителна работа, лятна работа; портфолио на ученика |
| **3.** | **Област: Взаимодействие и подкрепа** | |
| 3.1. | Подкрепа на образовател-ното и личностно развитие на учениците, съобразно техните потребности и способности | Образователна подкрепа на всеки ученик – ученици със СОП, таланти и заложби, билингви, с обучителни затруднения; система за екипна работа с ученици реинтегрирани, след отпадане; относителен дял на сформирани екипи за личностна подкрепа |
| 3.2. | Работа в мултидисциплинарен екип | Съдействие и екипна работа с други учители, педагогически съветник, социални работници, обществени възпитатели и др. |
| 3.3. | Работа в толерантна среда | Ефективна работа независимо от различията в религиозно, етническо, социално-икономическо, културно и др. многообразие. |
| 3.4. | Взаимоотношения и общуване между учители и ученици и между самите ученици | Обратна връзка, толерантност, партньорство |
| 3.5. | Работа в конфликтни ситуации | Адекватна реакция при нарушения на дисциплината, допуснати неоснователни отсъствия, поведенчески прояви, конфликти и агресия |
| 3.6. | Взаимодействие със социалната среда | Комуникация с родители; поддържа контакти със заинтересовани институции |
| 3.7. | Работа в извънкласни и извънучилищни дейности | Работа по проекти, клубове, училищни партньорства |
| **4.** | **Област: Професионално развитие на учителя** | |
| 4.1. | Вътрешна квалификация на педагогическите специалисти | Участие във вътрешноучилищни форми на квалификация, работа в комисии, методически обединения, наставничество и др. |
| 4.2. | Външна квалификация на педагогическите кадри | Участие в различни семинари, тренинги, форуми, практикуми и др.; обмен на добри практики; открити уроци; доклади, методически разработки и др.; придобиване на ПКС и друга допълнителна квалификация |
| 4.3. | Кариерно развитие и израстване | Сертифициране, придобиване на нови компетентности, магистърски програми, следдипломни квалификации, мобилност, учебни визити и др.; кариерно развитие по вертикала и по хоризонтала |
| 4.4. | Професионални цели и методически подходи на учителя | Изготвяне на професионално портфолио |